b'\n_START_ARTICLE_\nJuho Harju\n_START_PARAGRAPH_\nJuho Jaakko Harju (11. huhtikuuta 1892 Kortesj\xc3\xa4rvi \xe2\x80\x93 2. huhtikuuta 1918 Rautu) oli suomalainen j\xc3\xa4\xc3\xa4k\xc3\xa4rivarav\xc3\xa4\xc3\xa4peli. H\xc3\xa4nen vanhempansa olivat ty\xc3\xb6mies Jaakko Harju ja Anna Storkivi._NEWLINE_T\xc3\xa4m\xc3\xa4 kortesj\xc3\xa4rvel\xc3\xa4inen ty\xc3\xb6mies liittyi vapaaehtoisena Saksassa sotilaskoulutusta antavaan j\xc3\xa4\xc3\xa4k\xc3\xa4ripataljoona 27:n 1. komppaniaan 23. marraskuuta 1915. H\xc3\xa4n otti osaa taisteluihin ensimm\xc3\xa4isess\xc3\xa4 maailmansodassa Saksan it\xc3\xa4rintamalla Misse-joella, Riianlahdella ja Aa-joella. H\xc3\xa4n saapui Suomeen (Vaasaan) j\xc3\xa4\xc3\xa4k\xc3\xa4reiden p\xc3\xa4\xc3\xa4joukon mukana aliupseeriksi ylennettyn\xc3\xa4 25. helmikuuta 1918. H\xc3\xa4net komennettiin Suomen sis\xc3\xa4llissotaan joukkueen varajohtajaksi 8. j\xc3\xa4\xc3\xa4k\xc3\xa4ripataljoonan 1. komppaniaan. H\xc3\xa4n otti osaa taisteluihin Raudussa, miss\xc3\xa4 h\xc3\xa4n kaatui taistelussa 2. huhtikuuta 1918. Harju oli kuollessaan naimaton ja kirjoilla Kortesj\xc3\xa4rvell\xc3\xa4 ja h\xc3\xa4net on haudattu Kortesj\xc3\xa4rven sankarihautaan.'